กีฬาดี ทีวีดิจิตอลไทย รวมโปรแกรมสุดยิ่งใหญ่ตลอดปี 58
หลังจากเปิดศักราชด้วยความยิ่งใหญ่ ของมหกรรมกีฬาหลากหลายประเภท ทำให้ความตื่นตัวของแฟนกีฬาในเมืองไทย ยิ่งทวีความสนใจมากยิ่งขึ้น รวมถึงการถือกำเนิดของช่องทีวีดิจิตอล ที่สามารถตอบสนองความต้องการของผู้ชมได้เป็นอย่างดี โดยเฉพาะความคมชัดของภาพและเสียง ที่ช่วยสร้างอรรถรสในการรับชม ให้ดุเด็ดเผ็ดมันยิ่งขึ้น,ดังนั้น ช่องทีวีที่เกิดใหม่ จึงพยายามสร้างความจดจำ และทุ่มทุนในการสรรหารายการกีฬา ทั้งในเมืองไทยและต่างประเทศ มาไว้ให้กับผู้ชมได้รับชมกันอย่างจุใจ ฉะนั้น เพื่อเป็นการเตรียมตัว และทำความรู้จักกับรายการกีฬาเด็ด ทีมข่าวกีฬาไทยรัฐออนไลน์ จึงได้รวบรวมโปรแกรมที่น่าสนใจ ในช่องทีวีดิจิตอลตลอดปี 2558 เอาไว้ให้ได้ทราบกัน ,ไทยรัฐทีวี / Thairath TV,ประกาศศักดาด้วยความยิ่งใหญ่ กับสุดยอดโปรแกรมกีฬาระดับโลก อย่างการแข่งขันพรีเมียร์ลีก อังกฤษ ในหลายคู่ที่น่าสนใจ โดยเฉพาะศึกแดงเดือด ระหว่าง แมนเชสเตอร์ ยูไนเต็ด กับ ลิเวอร์พูล ในนัดแรกของฤดูกาล และในอีกไม่นาน แฟนบอลก็จะได้เต็มอิ่มอีกครั้ง กับการแข่งขันศึกบิ๊กแมตช์แห่งฤดูกาล ซึ่งไทยรัฐทีวี จะรับหน้าที่ส่งต่อความมันและสนุกตื่นเต้นให้ชมกันถึงบ้านด้วยสองโปรแกรมเด็ดในเดือเมษายน ทั้งศึกแมนเชสเตอร์ ดาร์บี้แมตช์ ระหว่าง ปิศาจแดง แมนเชสเตอร์ ยูไนเต็ด เปิดรังโอลด์ แทรฟเฟิร์ด ต้อนรับการมาเยือนของทีม เรือใบสีฟ้า แมนเชสเตอร์ ซิตี้ ในวันที่ 12 เมษายน ต่อด้วยลอนดอน ดาร์บี้แมตช์ ปืนใหญ่ อาร์เซนอล พบกับ เชลซี วันที่ 26 เมษายน เวลา 21.30 น. ทั้งสองคู่ ,นอกจากนี้ ในส่วนของฟุตบอลทีมชาติไทย ก็ไม่พลาดที่จะทำหน้าที่เป็นสื่อกลางให้แฟนบอลชาวไทยได้ร่วมเชียร์ตัวแทนทีมชาติ ในการทำศึกรายการแข่งขันอย่างเป็นทางการ ซึ่งหลังจากประสบความสำเร็จไปแล้ว ในการถ่ายทอดสดการแข่งขันคิงส์ คัพ ไปเมื่อเดือนกุมภาพันธ์ที่ผ่านมา ไทยรัฐทีวีจะถ่ายทอดสดการแข่งขันของทีมชาติไทยในทุกนัดที่ลงแข่งขันในบ้าน ทั้งเกมอุ่นเครื่องตามปฏิทินฟีฟ่าเดย์ และการแข่งขันฟุตบอลโลกรอบ คัดเลือกโซนเอเชีย ด้วยเช่นกัน,นั่นคือ โปรแกรมเรียกน้ำย่อย สำหรับคอบอลทั้งไทยและเทศ ที่กำลังรอคอย แต่เชื่อว่าโปรแกรมแห่งความสุขของแฟนกีฬา จะยังไม่จบเพียงแค่นี้ เพราะตลอดปี 2558 ไทยรัฐทีวีจะยังคงเสิร์ฟรายการกีฬาดี ให้ชมกันอย่างจุใจแน่นอน,ช่อง 8 / Ch 8,ถือเป็นช่องที่ได้รับความนิยมเป็นอย่างมาก ทั้งในด้านของรายการ วาไรตี้ และรายการกีฬา โดยเฉพาะล่าสุด ได้มีการซื้อลิขสิทธิ์มวยชิงแชมป์โลก จากเครือข่ายกีฬาระดับโลกอย่าง HBO Boxing มาให้ชมกันอย่างต่อเนื่องและจุใจ สมการรอคอยของคอมวยอย่าง ศึกมวยโลก ช่อง 8 HBO รวมถึงในส่วนของมวยไทย ที่ทางสถานีได้ยกระดับการชกในแง่ของการถ่ายทอดสดและโปรดักชันระดับอินเตอร์ ในการแข่งขัน MAX MUAYTHAI ในทุกเย็นวันเสาร์ ที่ได้รับความนิยมค่อนข้างสูงจากทั้งชาวไทยและต่างชาติ,และอีกหนึ่งรายการกีฬาดี ที่พลาดไม่ได้ นั่นคือ ฟุตบอลลาลีกา สเปน ซึ่งอาร์เอส บริษ้ทแม่เป็นเจ้าของลิขสิทธิ์แต่เพียงผู้เดียวในประเทศไทย โดยมีให้ชมกันอย่างจุใจ ทุกสัปดาห์,นอกจากนี้ ยังมีผลงานที่ฝากไว้ในอ้อมใจแฟนกีฬา ที่ยังติดตาตรึงใจอยู่อย่างไม่รู้ลืม นั่นคือ ศึกฟุตบอลโลกในครั้งที่ผ่านมา เมื่อปี 2014 ซึ่งเชื่อแน่ว่าในอนาคตอันใกล้ จะยังคงมีโปรแกรมกีฬาดีระดับโลกมาให้แฟนกีฬาได้ชมกันอย่างจุใจแน่นอน,ช่อง ทรูฟอร์ยู / True4U,อีกหนึ่งช่องทีวีดิจิตอลที่มาแรง ทั้งในแง่ของคอนเทนต์กีฬาที่มีลิขสิทธิ์อยู่ในมืออย่างมากมาย โดยโปรแกรมกีฬาในประเทศ มีทั้งการแข่งขันวอลเลย์บอลไทยแลนด์ลีก ทั้งชายและหญิง การแข่งขันฟุตบอลโตโยต้า ไทยพรีเมียร์ลีก ให้ชมกันในทุกสัปดาห์ ,ส่วนโปรแกรมเด็ดของต่างประเทศ ยังคงมีแม่เหล็กระดับโลกอย่างศึกฟุตบอลถ้วยของยูโรป อย่างยูฟ่า แชมเปียนส์ ลีก ให้ชมกันในช่วงดึกคืนกลางสัปดาห์อย่างจุใจ รวมถึงการรีรันในคู่ที่ได้รับความสนใจเป็นพิเศษให้แฟนบอลได้ติดตามย้อนหลังอีกด้วย ,นอกจากนี้ ยังมีโปรแกรมกีฬาดีจากแม่ข่ายอย่าง ทรู สปอร์ต มาให้แฟนกีฬาไทยได้รับชมกันอย่างเพลิดเพลิน ตลอดทั้งปีอย่างแน่นอน,ช่อง พีพีทีวี / PPTV, , ช่องทีวีดิจิตอลเกิดใหม่ ที่ไม่ใหม่ในเรื่องของความคิดสร้างสรรค์และการเจาะกลุ่มเป้าหมาย โดยเฉพาะแฟนกีฬาชาวไทย สำหรับการถ่ายทอดสดฟุตอลบุนเดสลีกา ของเยอรมัน ที่จุดเด่นอยู่ตรงที่ออกอากาศในระบบไฮเดฟินิชั่น (HD) ซึ่งสามารถช่วยเพิ่มอรรถรส ในการับชมได้อย่างเต็มเปี่ยม พร้อมทั้งทีมนักวิเคราะห์ ที่คอยให้ความรู้เกี่ยวกับฟุตบอลลีกแห่งเมืองเบียร์ ได้อย่างถึงกึ๋นเลยทีเดียว,หลายคนอาจจะเข้าใจว่า ช่องทีวีดิจิตอลเจ้านี้ จะมีความน่าสนใจเพียงแค่รายการวาไรตี้เท่านั้น แต่ในความเป็นจริง นี่คืออีกหนึ่งทางเลือกที่น่าสนใจ สำหรับคอกีฬาเมืองไทยเลยก็ว่าได้ เพราะได้ถือลิขสิทธิ์กีฬาที่น่าสนใจไว้อย่างมากมาย ไม่ว่าจะเป็นผลงานที่ผ่านมา ทั้งการแข่งขันวอลเลย์บอลชิงแชมป์โลก 2014 ที่ผ่านมา ซึ่งทีมนักตบสาวทีมชาติไทย ก็ได้เข้าร่วมการแข่งขันด้วยเช่นกัน ,นอกจากนี้ ยังมีการแข่งขัน ยูธ โอลิมปิค ในครั้งที่ผ่านมา คือ ปี 2014 ที่เมืองนานกิง สาธารณรัฐประชาชนจีน ที่ทีมเยาวชนไทยสามารถโชว์ผลงานได้อย่างโดดเด่น ส่วนในปี 2558 นี้ เชื่อว่าจากกระแสความตื่นตัวในวงการกีฬา อาจทำให้ช่องทีวีดิจิตอลแห่งนี้ นำคอนเทนต์รายการกีฬาดังและดีในระดับโลก มาให้แฟนกีฬาชาวไทยได้รับชมกันอีกครั้งอย่างแน่นอน,ถือเป็นช่องที่กำลังได้รับการกล่าวถึงอย่างแพร่หลาย โดยเฉพาะผลงานในระดับมาสเตอร์พีซ ที่เรียกเรตติ้งได้อย่างสุดยอด นั่นคือ การถ่ายทอดสดศึกมวยโลก อำนาจ เกษตรพัฒนา แชมป์โลกชาวไทย สามารถป้องกันแชมป์โลกไว้ได้อย่างชนิดสะใจกองเชียร์ทั้งประเทศ ด้วยการปราบ ซู ชิ หมิง โจทย์เก่าของแก้ว พงษ์ประยูร ในโอลิมปิก 2012 ครั้งที่ผ่านมาได้สำเร็จ ซึ่งนั่นนับเป็นก้าวแรกในการสร้างชื่อด้านกีฬาในระดับแจ้งเกิดได้เป็นอย่างดีเลยทีเดียว,อีกหนึ่งรายการที่น่าสนใจไม่แพ้กัน สำหรับแฟนกีฬายัดห่วง สำหรับการแข่งขันศึกไทยแลนด์ บาสเกตบอล ลีก ซึ่งเป็นการรวบรวมเอายอดทีมในเมืองไทย มาประชันชิงชัยในกีฬาบาสเกตบอลระดับอาชีพ ทางช่อง โมโน 29 ก็รับหน้าที่เป็นผู้ถ่ายทอดสดให้ชมกันถึงบ้านด้วยเช่นกัน,ปัจจุบันออกอากาศในระบบคู่ขนานกับช่อง 3 มาตรฐานในระบบอนาล็อก ซึ่งนอกจากรายการข่าว วาไรตี้แล้ว ยังมีรายการกีฬาต่างๆ มากมายที่น่าสนใจ ถ่ายทอดสดทางช่อง 3 เนื่องด้วยการออกอากาศในระบบความคมชัดสูง จึงทำให้ช่วยเพิ่มอรรถรสได้เป็นอย่างดีอีกด้วย ,สำหรับรายการถ่ายทอดสดกีฬาที่น่าสนใจ ประกอบด้วย ศึกมวยไทยระดับอินเตอร์ที่ได้รับการซื้อลิขสิทธิ์ไปถ่ายทอดในต่างประเทศด้วยเช่นกัน อย่าง ศึกไทยไฟต์ ซึ่งมีการหมุนเวียนจัดไปตามสถานที่ท่องเที่ยวสำคัญและน่าสนใจทั่วไป รวมไปถึงการแข่งขันเซปักตะกร้อระดับซุปเปอร์ซีรีส์ ที่แต่ละชาติต่างส่งผู้เล่นสุดยอดฝีมือเข้าร่วมแข่งขัน ซึ่งในฤดูกาล 2015 สนามที่ผ่านมา ที่ประเทศมาเลเซีย ไทยต้องพ่ายให้กับเจ้าถิ่น คู่ปรับตลอดกาลไปอย่างน่าเจ็บใจ แต่ในการแข่งขันสนามต่อไป ที่ไทยจะเป็นเจ้าภาพ ก็น่าจะเป็นโอกาสอันดี ที่เราจะได้ล้างตา ท่ามกลางบรรยากาศการเชียร์ที่สนุกสนาน ซึ่งช่อง 3 จะรับหน้าที่ถ่ายทอดสดในรอบชิงให้ได้ชมอีกเช่นเคย,นอกจากนี้ การแข่งขันฟุตบอลชิงแชมป์แห่งชาติยุโรป ยูโร 2016 รอบคัดเลือก ช่องสาม ในฐานะแม่ข่ายที่มีช่องทางออกอากาศอยู่หลายช่องในเครือ ก็ยังรับหน้าที่ถ่ายทอดสดในคู่ที่น่าสนใจ ให้ได้ชมกันอย่างต่อเนื่อง ,และที่สำคัญ คือ ศึกพรีเมียร์ลีก อังกฤษ ช่อง 3 HD ก็ได้รับลิขสิทธิ์ในการถ่ายทอดคู่สำคัญๆ ให้แฟนบอลได้รับชมกันอยู่อย่างสม่ำเสมอด้วยเช่นกัน,การแข่งขันที่อยู่คู่กับช่อง 7 มาอย่างยาวนาน จนเรียกได้ว่า เป็นสัญลักษณ์คู่วิกหมอชิต นั่นคือ ศึกฟุตบอลถ้วยที่เก่าแก่ที่สุดในโลก เอฟเอ คัพ ปีนี้ก็เช่นกัน หลังจากขับเคี่ยวกันมาอย่างสนุก ตื่นเต้น เร้าใจ ในรอบรองชนะเลิศทั้งสองคู่ รวมไปจนถึงคู่ชิงชนะเลิศ ที่สนามเวมบลีย์ สเตเดียม ช่อง 7 สี ก็จะรับหน้าที่ออกอากาศให้ผู้ชมทางบ้านได้รับชมด้วยระบบความคมชัดสูง ที่ได้อรรถรส ไม่แพ้กับกองเชียร์ที่ติดขอบสนามเวมบลีย์เลยทีเดียว,นอกจากนี้ ยังมีฟุตบอลอีก 2 รายการ ที่น่าสนใจไม่แพ้กัน นั่นคือ ศึกเดเอฟเบ โพคาล ของเยอรมัน และลาลีกา สเปน ที่เป็นพันธมิตรกับ อาร์เอส แบ่งมาออกอากาศให้แฟนกีฬาได้รับชมอยู่เป็นระยะ,ทั้งหมดนั้นคือ โปรแกรมรายการกีฬาที่ผ่านมาในอดีต และที่กำลังจะเกิดขึ้นตลอดทั้งปี พ.ศ. 2558 ที่ทางทีมข่าวไทยรัฐออนไลน์ นำมารวบรวมให้ได้ทราบกัน ทั้งนี้ ยังไม่รวมการถ่ายทอดสดกีฬาซีเกมส์ ช่วงกลางปีนี้ ที่โทรทัศน์รวมการเฉพาะกิจแห่งประเทศไทย หรือ ทีวีพูล จะทำหน้าที่เป็นแม่ข่ายถ่ายทอดการแข่งขันกีฬาของชาวอาเซียน ให้ชาวไทยได้รับชมและเชียร์นักกีฬาไทย และกีฬาที่น่าสนใจ ซึ่งทางสถานีต่างๆ จะแจ้งโปรแกรมให้ได้ทราบในภายหลัง แต่จะอย่างไรก็ตาม ผลดีที่ตามมา เชื่อว่าน่าจะตกอยู่กับผู้ทางบ้านอย่างแน่นอน ในการได้รับชมอีเวนต์กีฬาที่สนุก ตื่นเต้น เร้าใจ ที่สำคัญยังช่วยสร้างแรงบันดาลใจให้กับเยาวชน ให้สามารถก้าวขึ้นมาเป็นนักกีฬาชั้นแนวหน้า ทั้งของไทยและของโลกได้อีกด้วย 
หลังจากเปิดศักราชด้วยความยิ่งใหญ่ของมหกรรมกีฬาหลากหลายประเภท ทำให้ความตื่นตัวของแฟนกีฬาในเมืองไทย ยิ่งทวีความสนใจมากยิ่งขึ้น รวมถึงการถือกำเนิดของช่องทีมทีวีดิจิตอล ที่สามารถตอบสนองความต้องการของผู้ชมได้เป็นอย่างดี
โปรแกรมกีฬา,ดิจิตอลทีวี,ถ่ายทอดสด,กีฬาโลก,ข่าว,ข่าวกีฬา,สกู๊ปข่าวกีฬา,ไทยรัฐออนไลน์